Americká streamingová služba Netflix vstupuje na zahraničný trh. Svoje programy ponúkne na legálne sledovanie v 43 nových krajinách. Ako prví dostanú prístup k novému obsahu Brazílčania, ostatní v regióne Južnej Ameriky, si budú musieť počkať do 12. septembra. Brazíliu chce Netflix popri konkurencii osloviť bezplatným streamovaním filmov na jeden mesiac.
Aké budú následne stanovené ceny pre nové trhy sa zatiaľ nevie, ale nepredpokladá sa, že cenník bude výrazne odlišný od toho v USA. Tam stojí streamovanie programov na jeden mesiac osem dolárov. Rovnaká by mal byť zostava filmov a televíznych programov.
Začiatkom budúceho roka plánuje Netflix prísť aj do Európy – zatiaľ však zvažuje len Veľkú Britániu a Španielsko, píše Netflix na svojom blogu.